PLANT A PHOBL IFANC, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Asesu Digonolrwydd Cyfleoedd Chwarae (Cymru) 2012 a deuant i rym ar 2 Tachwedd 2012. 2 Mae'r Rheoliadau hyn yn gymwys o ran Cymru. Dehongli 2 1 Yn y Rheoliadau hyn— ystyr “ardal awdurdod lleol” (“ local authority area ”) yw'r ardal ddaearyddol honno y mae awdurdod lleol yn gyfrifol amdani; ystyr “asesiad” (“ assessment ”) yw'r asesiad sy'n cael ei wneud gan awdurdod lleol o dan adran 11(1) o'r Mesur; mae “chwarae” (“ play ”) wedi ei ddiffinio yn adran 11(6) o'r Mesur; mae “digonol” (“ sufficient ”) wedi ei ddiffinio yn adran 11(6) o'r Mesur; ystyr “digwyddiad chwarae” (“ play event ”) yw unrhyw ddigwyddiad a gynhelir yn gyhoeddus at ddiben hyrwyddo chwarae; ystyr “man agored” (“ open space ”) yw unrhyw dir sydd wedi ei osod allan fel gardd gyhoeddus, neu sy'n cael ei ddefnyddio at ddibenion adloniant cyhoeddus; ystyr “y Mesur” (“ the Measure ”) yw Mesur Plant a Theuluoedd (Cymru) 2010. 2 Yn y Rheoliadau hyn, dyma'r ystodau oedran— a 3 oed ac yn is; b 4 — 7 oed; c 8 — 12 oed; d 13 — 15 oed; e 16 — 17 oed. Materion i'w cynnwys yn yr asesiad 3 Rhaid i awdurdod lleol roi ystyriaeth i'r materion canlynol wrth asesu digonolrwydd cyfleoedd chwarae o fewn ei ardal awdurdod lleol— a o ran pob ystod oedran, nifer y plant sydd o fewn ei ardal; b anghenion plant o wahanol ddiwylliannau a chefndiroedd o fewn ei ardal; c y mannau lle y gall plant chwarae ynddynt, gan gynnwys— i mannau agored, a ii unrhyw fan arall; d darpariaeth chwarae dan oruchwyliaeth, gan gynnwys— i canolfannau hamdden, ii meysydd chwarae antur, iii cynlluniau chwarae yn ystod gwyliau, iv clybiau a grwpiau ieuenctid, v darpariaeth symudol, a vi unrhyw ddarpariaeth arall ar gyfer chwarae dan oruchwyliaeth; e p'un a oes tâl yn cael ei godi am ddarpariaeth chwarae ai peidio, a phan fo tâl yn cael ei godi, swm y tâl hwnnw; f y mesurau a ddefnyddir i hyrwyddo mynediad at chwarae, gan gynnwys— i cynlluniau gostegu traffig a chynlluniau strydoedd saff, ii llwybrau i gerddwyr, iii llwybrau beicio, iv trafnidiaeth gyhoeddus, v parcio, vi oriau agor y ddarpariaeth chwarae, vii hysbysebu'r ddarpariaeth chwarae, viii unrhyw ddigwyddiadau chwarae; g y gweithlu chwarae— i gweithwyr chwarae, ii gwirfoddolwyr chwarae, iii cyfleoedd hyfforddi i'r gweithlu chwarae, iv lefelau cymwysterau'r gweithlu chwarae; h lefel yr ymgysylltu â'r gymuned a chyfranogiad y gymuned, gan gynnwys— i grwpiau ieuenctid, ii cynghorau ysgol, iii cyrff llywodraethu ysgolion, iv grwpiau cymunedol; i i ba raddau y mae polisïau eraill awdurdod lleol yn dwyn i ystyriaeth yr angen i ehangu cyfleoedd chwarae i blant. Ymgynghori 4 Wrth lunio'r asesiad, rhaid i awdurdod lleol ymgynghori â'r canlynol— a y plant, b y rhieni , c yr unigolion a'r sefydliadau â buddiant mewn chwarae, sy'n briodol ym marn yr awdurdod lleol. Cynllun Gweithredu 5 1 Rhaid i bob asesiad a lunnir gan awdurdod lleol gynnwys cynllun gweithredu. 2 Pan fo asesiad yn nodi— a bod y cyfleoedd chwarae i blant yn annigonol yn yr ardal awdurdod lleol, rhaid i'r cynllun gweithredu nodi pa gamau y mae angen eu cymryd i wella'r cyfleoedd i blant chwarae o fewn yr ardal awdurdod lleol honno, neu b bod y cyfleoedd chwarae i blant yn ddigonol yn yr ardal awdurdod lleol, rhaid i'r cynllun gweithredu nodi pa gamau y mae angen eu cymryd i gynnal y cyfleoedd i blant chwarae o fewn yr ardal awdurdod lleol honno. Amseru'r Asesiad 6 1 Rhaid i awdurdod lleol gwblhau ei asesiad cyntaf cyn pen 4 mis ar ôl i'r Rheoliadau hyn ddod i rym. 2 Yn dilyn asesiad cyntaf rhaid i awdurdod lleol gwblhau asesiad bob 3 blynedd. 3 Mae'r 3 blynedd y cyfeiriwyd atynt ym mharagraff (2) yn cychwyn o'r dyddiad y mae'n rhaid i'r asesiad cyntaf gael ei gwblhau arno. 4 Rhaid i awdurdod lleol anfon copi o'r asesiad at Weinidogion Cymru. Cyhoeddi 7 Rhaid i awdurdod lleol gyhoeddi ar ei wefan grynodeb o ganlyniadau'r asesiad. 8 Rhaid i awdurdod lleol adneuo crynodeb o ganlyniadau'r asesiad yn y llyfrgelloedd cyhoeddus, canolfannau hamdden, ysgolion a'r mannau eraill hynny sy'n briodol ym marn yr awdurdod lleol. Gwenda Thomas Y Dirprwy Weinidog Plant a Gwasanaethau Cymdeithasol, o dan awdurdod y Gweinidog Iechyd a Gwasanaethau Cymdeithasol, un o Weinidogion Cymru 6 Hydref 2012